# Román Escolano Olivares

Román Escolano Olivares (Saragossa, 20 de setembre de 1965) és un economista espanyol. Va ser president entre 2012 i 2014 de l'Institut de Crèdit Oficial i vicepresident entre 2014 i 2018 del Banc Europeu d'Inversions, el 2018 va ser ministre d'Economia, Indústria i Competitivitat del Govern de Mariano Rajoy.

## Biografia
### Primers anys i formació

Va néixer el 20 de setembre de 1965 a la ciutat de Saragossa. Llicenciat el 1988 en Ciències Econòmiques i Empresarials a la Universitat Autònoma de Madrid (UAM), va cursar un programa de direcció d'empreses a IESE Business School, adscrita a la Universitat de Navarra.

### Inicis professionals

Escolano, que va accedir al Cos Superior de Tècnics Comercials i Economistes de l'Estat, va ser assessor econòmic de José María Aznar entre el 2000 i el 2004 (com a director del Departament d'Economia del seu gabinet), i va treballar al BBVA com a director de relacions institucionals. El 2012 va ser noemenat president de l'Institut de Crèdit Oficial (ICO), lloc que va exercir fins al 2014.
Després d'un acord amb el govern portuguès per proposar-lo com a vicepresident del Banc Europeu d'Inversions (BEI), va prendre possessió del càrrec al setembre del 2014, succeint a Magdalena Álvarez, implicada en el «cas dels ERE».
A més, ha estat membre dels consells d'administració de Correus, FEVE i del ICEX. Proper al Partit Popular (PP), ha col·laborat amb la FAES. Se l'ha caracteritzat com a «tecnòcrata».

### Ministre al govern de Rajoy

El 7 de març de 2018 Felipe VI va sancionar mitjançant reial decret el seu nomenament com a Ministre d'Economia en substitució de Luis de Guindos, triat com a vicepresident del Banc Central Europeu; Escolano va prendre possessió del càrrec l'endemà.
Cessat com a ministre el 2 de juny de 2018 després del triomf de la moció de censura contra Mariano Rajoy, va continuar en el càrrec en funcions fins al 7 de juny, quan el nou govern va ser instal·lat.

## Referències

* ↑ López, Irene «Escolano: El saber no ocupa lugar» (en castellà). Cinco Días, 16-08-2014.
* ↑ «Spain Picks Euro Enthusiast to Help Push for Tighter Integration» (en anglès). Bloomberg, 07-03-2018.
* ↑ Aragón, El Periódico de «El zaragozano Román Escolano sustituirá a Magdalena Álvarez en la vicepresidencia del BEI» (en castellà). El Periódico de Aragón.
* ↑ Obregón, Carmen «Fernando Becker y Román Escolano, dos técnicos para la cartera económica - elEconomista.es» (en castellà). El Economista.
* ↑ País, El «Muchos candidatos para el Ministerio de Economía si Guindos salta al BCE» (en castellà). El País [Madrid], 07-02-2018. ISSN: 1134-6582.
* ↑ Madrid, Efe. «El zaragozano Román Escolano, vicepresidente del Banco Europeo de Inversiones» (en castellà). [Consulta: 9 juny 2018].
* ↑ Razón, La «Rajoy no moverá a ningún ministro» (en castellà). www.larazon.es.
* ↑ Vicondoa, Marialuz. «Entrevista a Román escolano, vicepresidente del Banco europeo de inversiones» (en castellà). [Consulta: 9 juny 2018].
* ↑ «Román Escolano sustituye hoy a Magdalena Álvarez en el BEI» (en castellà). La Vanguardia.
* ↑ LaInformacion «Escolano, un mirlo blanco conectado con el PP y ajeno a las batallas de ministros» (en castellà). La Información.
* ↑ «Real Decreto 104/2018, de 7 de marzo, por el que se nombra Ministro de Economía, Industria y Competitividad a don Román Escolano Olivares» (en castellà). [Consulta: 9 juny 2018].
* ↑ Press, Europa «Román Escolano jura ante el Rey su cargo como nuevo ministro de Economía, Industria y Competitividad» (en castellà). europapress.es, 08-03-2018.
* ↑ «Román Escolano, el candidato de Guindos, elegido por Rajoy como nuevo ministro de Economía» (en castellà). ELMUNDO.